An sake yin girgizar kasa a Indonesiya | Labarai | DW | 14.07.2019
An sake yin girgizar kasa a Indonesiya
Wata mummunar girgizar kasa mai karfi maki 7.3 a ma'unin Richter ta afku a tsibirin Halmahera da ke gabashin Indonesia. Hukumomin kasar ba suka kai ga bayyana barnar rayuka ko dukiyoyi da iftila'in ya haifar ba. Amma an fuskanci katsewar wutar lantarki a wasu sassa na kasar sakamakon iftila'in, ko da yake hukumomin sun nunar da cewa an yi nasarar dawo da ita.
kasar Indonesiya ta saba fuskantar girgizar kasa da matsalar igiyar ruwan Tsunami. Ko da a shekarar da ta gabtaa, sai da wata girgizar kasa mai karfin maki 7.5 a ma'aunin Richter da kuma igiyar ruwan tsunami suka afku a tsibirin Celebes tare da lamshe rayukan mutane fiye da dubu biyu da 200.
Muhimman kalmomi Indonesiya, Girgizar kasa, Tsunami
Permalink https://p.dw.com/p/3M3kq
Indonesiya: Girgizar kasa ta hallaka mutane kusan 400 29.09.2018
Mutane kusan 400 ne suka rasa rayukansu sakamakon igiyar ruwa ta tsunami biyo bayan girgizar kasa mai karfi da ta ritsa da wani tsibiri a kasar Indonesiya a wannan Juma'ar.